ddrg/super_eurlex huggingface dataset:
46B

Soluția practică de la punctul 46A se aplică numai în cazul concesiilor privind chiria care reprezintă o consecință directă a pandemiei de COVID-19 și numai dacă sunt îndeplinite toate condițiile următoare: (a) modificarea plăților de leasing are ca rezultat o contraprestație revizuită pentru leasing care este, în mod substanțial, similară sau inferioară contraprestației pentru leasing imediat anterioară modificării; (b) orice reducere a plăților de leasing afectează doar plățile datorate inițial la 30 iunie 2021 sau înainte de această dată (de exemplu, o concesie privind chiria ar îndeplini această condiție dacă are ca rezultat reducerea plăților de leasing la 30 iunie 2021 sau înainte de această dată și creșterea plăților de leasing care se extind după data de 30 iunie 2021); și (c) nu s-a produs nicio modificare de fond a celorlalți termeni și condiții ale contractului de leasing.
(9)

În plus, punctul 3.2 litera (c) subpunctul (ii) din capitolul C din anexa X la Regulamentul (CE) nr. 999/2001 prevede ca acele cazuri de EST la care ESB nu poate fi exclusă prin testul molecular primar să fie supuse unui test molecular secundar efectuat în unul dintre cele trei laboratoare enumerate la punctul respectiv.
(6)

Consiliul Internațional pentru Explorarea Apelor Maritime (ICES) a indicat că biomasa stocului de hering din vestul Mării Baltice în subdiviziunile ICES 20-24 este doar 48 % din nivelul-limită de referință a biomasei stocului de reproducere (Blim), sub care capacitatea de reproducere ar putea fi redusă. Prin urmare, avizul științific emis de ICES la 29 mai 2020, în avizul său anual privind stocurile, a fost de zero capturi pentru heringul din vestul Mării Baltice. În temeiul articolului 5 alineatul (2) din Regulamentul (UE) 2016/1139, ar trebui adoptate toate măsurile de remediere adecvate pentru a se asigura revenirea rapidă a stocului în cauză la niveluri peste nivelul capabil să asigure MSY. În plus, această dispoziție impune adoptarea unor măsuri de remediere suplimentare. În acest scop, este necesar să se ia în considerare calendarul pentru îndeplinirea obiectivelor PCP, în general, și ale planului, în special, având în vedere efectul preconizat al măsurilor de remediere adoptate, respectându-se totodată obiectivele legate de realizarea de beneficii economice, sociale și de ocupare a forței de muncă, astfel cum sunt prevăzute la articolul 2 din Regulamentul (UE) nr. 1380/2013. Prin urmare, și în conformitate cu articolul 4 alineatul (4) din Regulamentul (UE) 2016/1139, este oportun ca posibilitățile de pescuit pentru heringul din vestul Mării Baltice să fie stabilite sub nivelul intervalelor de mortalitate prin pescuit, pentru a ține seama de scăderea biomasei pentru stocul respectiv în subdiviziunile ICES 20-24.
„1.

GAO Qiang

Data nașterii: 4 octombrie 1983 Locul nașterii: Shandong Province, China Adresă: Room 1102, Guanfu Mansion, 46 Xinkai Road, Hedong District, Tianjin, China Cetățenie: chineză Sexul: masculin

Gao Qiang este implicat în «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe. «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante. Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper». Se poate stabili o legătură între Gao Qiang și APT10, inclusiv prin asocierea acestuia cu infrastructura de comandă și control a APT10. În plus, Huaying Haitai, entitate desemnată pentru că a oferit sprijin și a facilitat «Operation Cloud Hopper», l-a avut drept angajat pe Gao Qiang. Acesta are legături cu Zhang Shilong, desemnat la rândul său în legătură cu «Operation Cloud Hopper». Prin urmare, Gao Qiang este asociat atât cu Huaying Haitai, cât și cu Zhang Shilong.
2.

În anexa 2, „Nivelurile taxelor antidumping și/sau compensatorii aplicabile în cazul aplicării unei taxe de salvgardare pentru același produs”, se adaugă următoarea anexă 2.18: „ANEXA 2.18 Regulamentul de punere în aplicare (UE) 2020/1408 al Comisiei din 6 octombrie 2020 de instituire a unei taxe antidumping definitive și de colectare definitivă a taxei provizorii instituite asupra importurilor de anumite folii din oțel inoxidabil laminate la cald originare din Indonezia, Republica Populară Chineză și Taiwan (JO L 325, 7.10.2020, p. 26) Țara Societatea Codul adițional TARIC Taxa antidumping definitivă inițială Taxa antidumping atunci când măsura de salvgardare devine aplicabilă Indonezia PT Indonesia Guang Ching Nickel and Stainless Steel Industry C541 17,3 0,0 % Indonezia PT Indonesia Tsingshan Stainless Steel C547 17,3 0,0 % Indonezia Toate celelalte societăți C999 17,3 0,0 % Republica Populară Chineză Shanxi Taigang Stainless Steel Co., Ltd C163 19,0 0,0 % Republica Populară Chineză Taiyuan Taigang Daming Metal Products C542 19,0 0,0 % Republica Populară Chineză Tisco Guangdong Stainless Steel Service Center Co., Ltd C543 19,0 0,0 % Republica Populară Chineză Tianjin TISCO & TPCO Stainless Steel Co. Ltd. C025 19,0 0,0 % Republica Populară Chineză Fujian Fuxin Special Steel Co., Ltd. C544 14,6 0,0 % Republica Populară Chineză Zhenshi Group Eastern Special Steel Co., Ltd. C558 9,2 0,0 % Republica Populară Chineză Xiangshui Defeng Metals Co., Ltd C545 17,5 0,0 % Republica Populară Chineză Fujian Dingxin Technology Co., Ltd. C546 17,5 0,0 % Republica Populară Chineză Toate celelalte societăți C999 19,0 0,0 % Taiwan Yieh United Steel Co. C032 4,1 0,0 % Taiwan Tang Eng Iron Works Co. Ltd. C031 4,1 0,0 % Taiwan Walsin Lihwa Co. C548 7,5 0,0 % Taiwan Toate celelalte societăți C999 7,5 0,0 %
8.

Anexa II se modifică după cum urmează: (a) în partea I, punctul 1.5 se modifică după cum urmează: (i) la al doilea paragraf, data „31 decembrie 2030” se înlocuiește cu „31 decembrie 2031”; (ii) la al treilea paragraf, data „31 decembrie 2025” se înlocuiește cu „31 decembrie 2026”; (b) partea II se modifică după cum urmează: (i) la punctul 1.9.1.1 litera (a), data „1 ianuarie 2023” se înlocuiește cu „1 ianuarie 2024”; (ii) la punctul 1.9.2.1 litera (a), data „1 ianuarie 2023” se înlocuiește cu „1 ianuarie 2024”; (iii) la punctul 1.9.3.1 litera (c), în teza introductivă, data „31 decembrie 2025” se înlocuiește cu „31 decembrie 2026”; (iv) la punctul 1.9.4.2 litera (c), în teza introductivă, data „31 decembrie 2025” se înlocuiește cu „31 decembrie 2026”; (c) în partea III, la punctul 3.1.2.1 al doilea paragraf, data „1 ianuarie 2021” se înlocuiește cu „1 ianuarie 2022”; (d) în partea VII, la punctul 1.1, data „31 decembrie 2023” se înlocuiește cu „31 decembrie 2024”.
—

Metale grele, oligoelemente: As, Ba, Cd, Cr, Co, Cu, Hg, Mo, Ni, Pb, Sb, Sn, Te, Tl, V trebuie să fie sub 0,1 % g/g și Mn, Sr, Zn trebuie să fie sub 1 % g/g
(4)

Ținând cont de cele de mai sus, este necesar să se modifice articolul 25 din Regulamentul (CE) nr. 1272/2008 pentru a se stabili o regulă referitoare la vopselele personalizate pentru care nu au fost notificate informații și nu au fost create UFI corespunzătoare, care să impună ca UFI-urile pentru toate amestecurile conținute în vopseaua personalizată să fie indicate pe eticheta vopselei personalizate. În plus, dacă concentrația unui amestec cu un UFI conținut de vopseaua personalizată depășește 5 %, concentrația trebuie să fie inclusă în informațiile suplimentare indicate pe eticheta vopselei personalizate, deoarece este mai probabil ca amestecurile cu o astfel de concentrație din vopselele personalizate să fie mai relevante pentru răspunsurile în situații de urgență privind sănătatea.
1.

În anexa III, se elimină următoarele mențiuni: „36. FACTORY OF MANUFACTURING SPARE PARTS FOR AGRICULTURAL MACHINERY. Adresă: Karh - Otaefia, near Steel Bridge, Baghdad, Iraq.”; „94. NATIONAL ENTERPRISE FOR EQUIPMENT MARKETING AND MAINTENANCE. Adresă: P.O. Box 12014, Al-Daura, Bayaa, Baghdad, Iraq.”; „108. SARCHINAR STATE CEMENT ENTERPRISE. Adresă: P.O. Box 1, Sarchina, Sulaimaniya, Iraq.”; „118. STATE COMPANY FOR MACHINERY (alias GENERAL ESTABLISHMENT FOR MACHINERY AND IMPLEMENT REPAIR). Adrese: (a) Sara Camp, P.O. Box 2218, Baghdad, Iraq; (b) P.O. Box 12050, Al-Doura, Baghdad, Iraq.”; „133. STATE ENTERPRISE FOR DRINKS AND MINERAL WATER (alias STATE ENTERPRISE FOR SOFT & ALCOHOLIC DRINKS). Adrese: (a) P.O. Box 5689, Sara Khatoon Camp, Baghdad, Iraq; (b) P.O. Box 2108, Al-Za'afaraniya, Baghdad, Iraq.”; „152. STATE ENTERPRISE FOR TEXTILE AND SPINNING PRODUCTS IMPORTING AND DISTRIBUTION (alias STATE ORGANISATION FOR TEXTILE INDUSTRIES). Adrese: (a) Al Zawria Building, Al Hindiya, P.O. Box 5856, Baghdad, Iraq; (b) P.O. Box 5817, Al-Nidhal St., Baghdad, Iraq.”; „176. STATE ORGANISATION FOR CHEMICAL INDUSTRIES. Adresă: Jumhiriya St., Khullani Square, P.O. Box 5424, Baghdad, Iraq.”; „179. STATE ORGANISATION FOR ENGINEERING INDUSTRIES. Adrese: (a) Ministry of Industry Building, Al Nidal St., P.O. Box 5614, Baghdad, Iraq; (b) P.O. Box 3093, Tayaran Square, Baghdad, Iraq.”; „188. STATE ORGANISATION FOR TECHNICAL INDUSTRIES. Adresă: Khullani St., Baghdad, Iraq.”; „192. STATE STEEL PIPES COMPANY. Adresă: P.O. Box 352, Um Qasr, Basrah, Iraq.”; „200. SULAIMANIYAH SUGAR STATE COMPANY (alias SULAIMANIYA SUGAR STATE ENTERPRISE). Adresă: P.O. Box 5, Sulaimaniyah, Iraq.”
(2)„(1) Taxa antidumping definitivă aplicabilă «tuturor celorlalte societăți», instituită prin articolul 1 alineatul (2) din Regulamentul de punere în aplicare (UE) 2018/186 asupra importurilor de anumite tipuri de oțel rezistente la coroziune originare din Republica Populară Chineză se extinde la importurile de produse plate laminate din fier sau din oțel aliat sau din oțel nealiat; placate sau acoperite prin galvanizare la cald cu zinc și/sau aluminiu și/sau magneziu, aliate sau nu cu siliciu; pasivate chimic; cu sau fără alte tratamente de suprafață, cum ar fi gresarea sau hidrofobizarea; conținând în greutate: maximum 0,5 % carbon, maximum 1,1 % aluminiu, maximum 0,12 % niobiu, maximum 0,17 % titan și maximum 0,15 % vanadiu; prezentate în rulouri, foi „tăiate la lungime” și „benzi înguste”, încadrate în prezent la codurile NC ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (coduri TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), originare din Republica Populară Chineză.

Sunt excluse produsele următoare:

— produsele din oțel inoxidabil, din oțeluri cu siliciu numite „magnetice” și din oțeluri rapide,

— produsele simplu laminate la cald sau laminate la rece;
1.

Articolul 2 se modifică după cum urmează: (a) alineatul (1) se înlocuiește cu următorul text: „(1) Cererea menționată la articolul 1 cuprinde următoarele: (a) o scrisoare; (b) un dosar tehnic; (c) un rezumat detaliat și un rezumat public al dosarului.”; (b) alineatul (3) se înlocuiește cu următorul text: „(3) Dosarul tehnic menționat la alineatul (1) litera (b) include: (a) datele administrative prevăzute la articolul 4; (b) datele necesare pentru evaluarea riscurilor prevăzute la articolele 5, 6, 8 și 10 și informații privind notificarea studiilor în conformitate cu articolul 32b din Regulamentul (CE) nr. 178/2002; și (c) datele necesare pentru gestionarea riscurilor prevăzute la articolele 7, 9 și 11 și informații privind notificarea studiilor în conformitate cu articolul 32b din Regulamentul (CE) nr. 178/2002.”; (c) alineatul (6) se înlocuiește cu următorul text: „(6) Rezumatul dosarului menționat la alineatul (1) litera (c) include o declarație motivată care să indice că utilizarea produsului îndeplinește cerințele prevăzute la: (a) articolul 6 din Regulamentul (CE) nr. 1332/2008; sau (b) articolele 6, 7 și 8 din Regulamentul (CE) nr. 1333/2008; sau (c) articolul 4 din Regulamentul (CE) nr. 1334/2008. Rezumatul public al dosarului nu conține nicio informație care face obiectul unei cereri de aplicare a tratamentului confidențial în temeiul articolului 12 din Regulamentul (CE) nr. 1331/2008 și al articolului 39a din Regulamentul (CE) nr. 178/2002.”
(7)

Coloranții galben apus de soare (sunset yellow) FCF/galben portocaliu S (E 110) și roșu ponceau 4R, roșu coșenilă A (E 124) sunt autorizați pentru a fi utilizați într-o mare varietate de alimente. Cele mai recente evaluări ale expunerii efectuate de autoritate, astfel cum se menționează la considerentul 3, au confirmat faptul că expunerea globală este cu mult sub valorile DZA respective chiar și în situația cea mai prudentă reflectată de nivelurile maxime reglementate. Utilizările autorizate pentru înlocuitorii de somon bazați pe Theragra chalcogramma și Pollachius virens au fost incluse în respectivele estimări referitoare la expunere. Întrucât înlocuitorii de somon bazați pe Clupea harengus sunt meniți a fi o alternativă la înlocuitorii de somon bazați pe Theragra chalcogramma și Pollachius virens, consumul de înlocuitori de somon de către consumatori nu ar trebui să se schimbe în mod semnificativ. În plus, nivelurile de utilizare ale coloranților galben apus de soare (sunset yellow) FCF/galben portocaliu S (E 110) și roșu ponceau 4R, roșu coșenilă A (E 124) necesare pentru a obține efectul dorit în înlocuitorii de somon bazați pe Clupea harengus sunt substanțial mai mici decât nivelurile maxime autorizate. Prin urmare, nu este de așteptat ca utilizarea propusă să aibă un impact semnificativ asupra expunerii globale a consumatorilor la respectivii aditivi alimentari care, prin urmare, ar fi necesar să rămână sub valoarea DZA.
2.

Se introduc următoarele puncte 1.8.5.6 și 1.8.5.7: „1.8.5.6. Autoritățile competente ale statelor membre elaborează o listă oficială a speciilor, subspeciilor sau soiurilor (grupate, dacă este cazul) pentru care este stabilit că materialul de reproducere a plantelor ecologic sau în conversie este disponibil în cantități suficiente și pentru soiurile corespunzătoare pe teritoriul lor. Pentru speciile, subspeciile sau soiurile incluse în lista respectivă nu se eliberează autorizații pe teritoriul statului membru în cauză în conformitate cu punctul 1.8.5.1, cu excepția cazului în care acestea sunt justificate de unul dintre scopurile menționate la punctul 1.8.5.1 litera (d). În cazul în care cantitatea sau calitatea materialului de reproducere a plantelor ecologic sau în conversie disponibil pentru o specie, o subspecie sau un soi din listă se dovedește a fi insuficientă sau inadecvată, din cauza unor circumstanțe excepționale, autoritățile competente ale statelor membre pot elimina din listă specia, subspecia sau soiul. Autoritățile competente ale statelor membre trebuie să actualizeze anual propria listă și să o pună la dispoziția publicului. Până la data de 30 iunie a fiecărui an și pentru prima dată până la 30 iunie 2022, autoritățile competente ale statelor membre trebuie să transmită Comisiei și celorlalte state membre linkul către site-ul de internet unde lista actualizată este pusă la dispoziția publicului. Comisia publică linkurile către listele actualizate naționale pe un site web dedicat. 1.8.5.7. Prin derogare de la punctul 1.8.5.5, autoritățile competente ale statelor membre pot acorda anual o autorizație generală tuturor operatorilor în cauză pentru utilizarea: (a) unei anumite specii sau subspecii, în cazul și în măsura în care niciun soi nu este înregistrat în baza de date menționată la articolul 26 alineatul (1) sau în sistemul menționat la articolul 26 alineatul (2) litera (a); (b) unui anumit soi, în cazul și în măsura în care sunt îndeplinite condițiile prevăzute la punctul 1.8.5.1 litera (c). Atunci când utilizează o autorizație generală, operatorii trebuie să țină evidența cantității utilizate, iar autoritatea competentă responsabilă pentru autorizații trebuie să menționeze cantitățile de material de reproducere a plantelor neecologic autorizat. Autoritățile competente ale statelor membre trebuie să actualizeze anual lista speciilor, subspeciilor sau soiurilor pentru care este eliberată o autorizație generală și să pună lista respectivă la dispoziția publicului. Până la data de 30 iunie a fiecărui an și pentru prima dată până la 30 iunie 2022, autoritățile competente ale statelor membre trebuie să transmită Comisiei și celorlalte state membre linkul către site-ul de internet unde lista actualizată este pusă la dispoziția publicului. Comisia publică linkurile către listele actualizate naționale pe un site web dedicat.”
(4)

Starea de declin a stocului de cod din estul Mării Baltice (Gadus morhua) a fost pusă pe seama acestei situații. Conform ICES, stocul de cod din estul Mării Baltice este afectat de un nivel scăzut și nesustenabil al biomasei, din cauza unei combinații de factori precum scăderea ratei de refacere a stocurilor de pește, disponibilitatea scăzută a unor specii-pradă, factori de mediu și schimbări ale ecosistemului – cum ar fi reducerea concentrației de oxigen, creșterea temperaturii sau poluarea – care conduc la o mortalitate naturală ridicată, aproximativ de trei ori mai mare decât mortalitatea prin pescuit, și la o mortalitate prin pescuit excesivă, având în vedere situația stocurilor. Biomasa codului din estul Mării Baltice de dimensiune comercială se află în prezent la cel mai scăzut nivel observat din anii 1950 până în prezent. În plus, ICES a estimat că biomasa stocului de reproducere de cod din estul Mării Baltice va rămâne pe termen mediu (până în 2024) sub nivelul de referință pentru sustenabilitate, chiar și în absența oricărei activități de pescuit, recomandând, prin urmare, în avizul său privind stocurile pentru 2020, zero capturi.
2.

Anexa V se modifică după cum urmează: (a) partea A se modifică după cum urmează: (i) în tabel se adaugă următoarea rubrică: „Homar (Homarus gammarus) 90 mm (lungimea carapacei) în zona economică exclusivă a Suediei din diviziunea ICES 3a” (ii) sub tabel se introduce următorul punct: — „1. Dimensiunile minime de referință pentru conservare specificate în prezenta parte pentru bibanul-de-mare (Dicentrarchus labrax) în Marea Nordului și pentru homar (Homarus gammarus) în zona economică exclusivă suedeză din Skagerrak și Kattegat (diviziunea ICES 3a) se aplică pescuitului recreativ.”; (b) în partea B, se adaugă următoarele puncte: — „1.3. Prin derogare de la specificațiile din tabel, în Skagerrak (diviziunea ICES 3a) se poate utiliza un dispozitiv de reținere a peștilor, la pescuitul de crevete nordic, cu condiția să existe posibilități de pescuit adecvate pentru a acoperi capturile accidentale și cu condiția ca dispozitivul de reținere: — să fie construit cu un panou superior cu dimensiunea minimă a ochiului de plasă în formă de pătrat cu latura de 120 mm, — să aibă o lungime de cel puțin 3 metri și — să aibă o lățime cel puțin egală cu cea a sitei de sortare.” — „1.4. Utilizarea SepNep (**) menționată în anexa I la prezentul regulament este permisă ca dispozitiv de selecție echivalent pentru pescuitul direcționat de langustină (Nephrops norvegicus).; ( ** ) „SepNep” înseamnă un traul cu panouri care: — are o dimensiune a ochiului de plasă cuprinsă între 80 și 99 mm + ≥ 100 mm; — este echipat cu saci multipli de traul cu dimensiunea ochiurilor cuprinsă cel puțin între 80 și 120 mm, atașați de o singură extensie a traulului, sacul superior fiind construit din ochiuri de cel puțin 120 mm și fiind prevăzut cu un panou de separare cu o dimensiune maximă a ochiurilor de 105 mm și — poate fi echipat, de asemenea, cu o sită opțională de selectare cu un spațiu între bare de cel puțin 17 mm, cu condiția ca aceasta să fie fabricată astfel încât să permită evacuarea langustinelor de dimensiuni mici.”; " (c) în partea C, se adaugă următorul punct: „7. Măsuri privind homarul din diviziunea ICES 3a 7.1. În zona economică exclusivă suedeză a diviziunii ICES 3a, homarul ( Homarus gammarus ) poate fi pescuit numai cu vârșe (FPO). Vârșa trebuie să aibă cel puțin două deschideri circulare de ieșire cu un diametru de cel puțin 60 mm, situate în partea inferioară a fiecărui compartiment al vârșei. Homarii capturați accidental cu alte unelte de pescuit nu trebuie vătămați și trebuie să fie eliberați imediat înapoi în mare. 7.2. Se interzice pescuitul, reținerea la bord, transbordarea și debarcarea homarului ( Homarus gammarus ) în zona economică exclusivă suedeză a diviziunii ICES 3a: (a) în pescuitul comercial în perioada cuprinsă între 1 ianuarie și prima zi de luni după data de 20 septembrie; (b) în cadrul pescuitului recreativ în perioada cuprinsă între 1 decembrie și prima zi de luni după data de 20 septembrie. Dacă în aceste perioade sunt capturate în mod accidental exemplare de homari, acestea nu trebuie vătămate și trebuie să fie eliberate imediat înapoi în mare.”
„(a)

numele țării unde se află unitatea; acesta poate fi scris în întregime cu majuscule sau sub forma unui cod de două litere în conformitate cu codul ISO corespunzător. Cu toate acestea, în cazul statelor membre (*1), aceste coduri sunt BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE și UK(NI);
(4)

În avizele sale din 30 octombrie 2014 (3), 10 septembrie 2015 (4) și 20 martie 2020 (5), autoritatea a concluzionat că propunerea de modificare a condițiilor de autorizare a preparatului de montmorilonit-ilit nu schimbă concluziile anterioare potrivit cărora aditivul nu are niciun efect nociv asupra sănătății animalelor, asupra siguranței consumatorilor sau asupra mediului. Autoritatea a concluzionat deopotrivă că praful produs în timpul manipulării normale a aditivului are potențialul de a expune întregul tract respiratoriu al utilizatorilor la substanțe nocive (siliciu cristalin) pentru care nu au fost identificate niveluri de expunere sigure și că, în lipsa unor date referitoare la efectele asupra pielii și a ochilor, trebuie să se considere că acest praf este iritant pentru piele și pentru ochi și potențial sensibilizant pentru piele. Prin urmare, Comisia consideră că este necesar să fie luate măsuri adecvate de protecție pentru a preveni efectele negative asupra sănătății umane, îndeosebi în ceea ce îi privește pe utilizatorii aditivului. Autoritatea a concluzionat, de asemenea, că aditivul este eficient ca agent antiaglomerant. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul referitor la metodele de analiză a aditivilor în hrana pentru animale, transmis de laboratorul de referință înființat prin Regulamentul (CE) nr. 1831/2003.
(4)

Acordul sub forma unui schimb de scrisori între Comunitatea Europeană și Regatul Norvegiei privind Protocolul 2 la Acordul de liber schimb între Comunitatea Economică Europeană și Regatul Norvegiei (6) (denumit în continuare „Acordul sub forma unui schimb de scrisori”) suspendă temporar regimul de scutire de taxe vamale aplicat în temeiul Protocolului 2 produselor încadrate la codurile NC 2202 10 00 (ape, inclusiv apele minerale și apele gazeificate, care conțin zahăr sau alți îndulcitori sau aromatizate) și ex 2202 90 10 (alte băuturi nealcoolice cu conținut de zahăr) înlocuite prin codurile NC 2202 10 00, ex 2202 91 00 și ex 2202 99. În conformitate cu Acordul sub forma unui schimb de scrisori, importurile scutite de taxe vamale ale mărfurilor respective originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul scutit de taxe vamale respectiv trebuie achitată o taxă.